als_Latn dik_Latn sag_Latn
S’kemi telashe me Zv/Ministrat
Adem Grabovci për Politiko: Absolutisht nuk asnjë mosmarrëveshje. PDK është një parti e madhe dhe ne duhet t’i zgjedhim më të mirët për Zv/Ministra.
Politiko
E Martë, 13 Janar 2015 | 07:00
0 Komente.
Partia Demokratike e Kosovës nuk ka diskutuar ende për emrat e Zëvendësministrave.
Shefi i Grupit Parlamentar të PDK’së, Adem Grabovci, thotë për Politiko.net se gjithçka do të vendoset në mbledhjen e Kryesisë, ku do të merren propozime edhe nga degët e partisë.
“Ende nuk është diskutuar për emrat e Zëvendësministrave. Duhet të mbahet një herë mbledhja e Kryesisë dhe të diskutohen emrat. Duhet të merren propozimet edhe nga degët e partisë”.
Grabovci është shprehur se nuk ka asnjë mosmarrëveshje brenda PDK’së rreth emrave për Zëvendësministra, duke u dhënë përparësi atyre të cilët i vlerëson komisioni kadrovik.
“Absolutisht nuk asnjë mosmarrëveshje. Normalisht se PDK është një parit e madhe, që ka kuadro të shumta, dhe ne duhet t’i zgjedhim më të mirët. Unë besoj se do të ketë mirëkuptim dhe të gjithë do t’u japin përparësi atyre të cilët i vlerëson komisioni kadrovik”, thotë Adem Grabovci për Politiko.net.
Sipas marrëveshjes së koalicionit, PDK dhe LDK do të kenë 38 Zëvendësministra për 19 Ministri, ndërsa po ashtu ata do të emërojnë edhe 126 këshilltarë politikë, që i bie nga gjashtë për secilin Ministër. / Politiko.net
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn